tomron87/hebrew-wikipedia-sentences-corpus huggingface dataset:
קאביל, אפלק, גדות, מילר, מומואה, פישר, אדמס, איירונס ואייזנברג שבו לגלם את דמויותיהם מהסרטים הקודמים, ואליהם הצטרפו ג'יי.
סימונס כג'יימס גורדון, ואמבר הרד כמירה.
זאק סניידר ביים את הסרט, כריס טריו כתב את התסריט, צ'ארלס רובן, דבורה סניידר, ג'ף ג'ונס וג'ון ברג הפיקו אותו.
הסרט עלה לאקרנים ב-17 בנובמבר 2017.
הפקת הסרט יצאה לדרך במהלך שנת 2016. שלב הצילומים החל במאי 2017 והסרט יצא לאקרנים ב-21 בדצמבר 2018, בכיכובם של ג'ייסון מומואה, אמבר הרד, פטריק וילסון, דולף לונדגרן, ניקול קידמן ווילם דפו.
הסרט הפך לשובר קופות ולמצליח ביותר ביקום הקולנועי של DC עם הכנסות של 1.148 מיליארד דולר.
באוגוסט 2014, דוויין ג'ונסון הודיע כי הוא מעורב בפרויקט סרט לייב אקשן אודות דמותו של גיבור-העל שהאזאם.
בספטמבר, נודע כי ג'ונסון יגלם בסרט זה את דמותו של האנטי-גיבור אדם השחור כמעין אנטגוניסט, וכי התסריטאי דארן למקה נשכר לכתוב את טיוטה, בעוד ג'ונסון, יחד עם חירם גארסיה, ישמש כמפיק.
באוקטובר, האחים וורנר הודיעה כי הסרט נמצא בלוח הזמנים שלה כחלק מתוכניותיה עבור סרטי DC.
בפברואר 2017, התסריטאי הנרי גיידן נשכר לכתוב את התסריט, וביולי אושר כי דייוויד פ.
בנוסף, נודע כי לאחר דיונים ממושכים ושכתובים חוזרים ונשנים של התסריט, הוחלט כי דמותו של ג'ונסון לא תיכלל בסרט אם כי כן תזכה לסרט עצמאי.
ב-27 באוקטובר 2017 אושר כי זאקרי לוי עתיד לגלם את הגיבור הראשי בילי בטסון/שהאזאם.
שלב הצילומים החל בסוף ינואר 2018, והסרט יצא לאקרנים ב-5 באפריל 2019.
ציפורי הטרף: והארלי קווין המהממת (2020)
בנובמבר 2016, "ציפורי הטרף" המבוסס על הקומיקס ציפורי הטרף בתהליך הפקה עם כריסטינה האדסון בתור התסריטאית.
צילומי הסרט החלו בינואר 2019. בכיכובה ובהפקתה של מרגו רובי בתפקיד הארלי קווין, שחקניות נוספות הן: ג'ורני סמולט-בל בתפקיד הקנרית השחורה ומרי אליזבת' וינסטד בתפקיד הציידת.
הסרט הוכרז כבר בשנת 2016 בעקבות הצלחתו היחסית של הסרט יחידת המתאבדים ומתחילה פורסם כי הסרט ייקרא "Gotham City Sirens".
הסרט נקרא "Birds of Prey" ויצא לאקרנים ב-7 בפברואר 2020.
ביוני 2017, ג'ף ג'ונס ופאטי ג'נקינס החלו בכתיבת תסריט עבור סרט המשך ל"וונדר וומן".
ביולי אותה שנה, אושר תחילת העבודה על התסריט לסרט.
באותו החודש הוכרז רשמית על עבודת הסרט במסגרת פסטיבל קומיקון.
באוגוסט ג'נקינס החלה בדיונים לבימוי הסרט, מאוחר יותר היא חתמה רשמית על חוזה בימוי בעוד גל גדות תשוב לגלם את דמותה של וונדר וומן.
בספטמבר מונה דייוויד קולהאם לתסריטאי הסרט לצד ג'נקינס וג'ונס.
על פי הדיווחים אירועי הסרט יתרחשו בתקופת המלחמה הקרה.
לדברי ג'נקינס הסרט יספר סיפור אהבה חדש עם מושא אהבה חדש לוונדר וומן עם שחקן חדש שילוהק.
קדם ההפקה החל כבר בדצמבר 2017, כשהצילומים יחלו בסוף מאי או בתחילת יוני 2018. הפקת הסרט תתמקם באולפני ליבסדן של האחים וורנר בבריטניה עם צילומים שיערכו גם במחוז קולומביה ובצפון וירג'יניה.
במרץ 2018, קריסטן ויג לוהקה לגלם את נבלית הסרט, ברברה אן מינרווה / צ'יטה.
במרץ 2015 נודע כי אולפני האחים וורנר שוקלים להפיק סרט המשך עם דייוויד אייר כבמאי ובכיכובו של ויל סמית'.
במהלך חודש אוקטובר 2017 דווח כי הצילומים לסרט ההמשך אמורים להתחיל בחודש מרץ 2018, אך ההפקה התעכבה.
באוקטובר 2017 נשכר גווין או'קונר לכתוב ולביים את הסרט יחד עם אנתוני טמבקאיס כתסריטאי.
בינואר 2018 מייקל דה לוקה נשכר כמפיק הסרט ואושר ליהוקם של ג'ארד לטו, ויל סמית' ומרגו רובי לתפקידים הראשיים.
במקור, הסרט תוכנן לצאת לאקרנים בשנת 2019.
בספטמבר 2018 נודע כי התסריט לסרט על הג'וקר והארלי קווין הושלם.
ג'ארד לטו ומרגו רובי לוהקו לגלם את הדמויות.
התסריט נכתב בהשראת קשת הסיפור Mad Love על ידי גלן פיקארה וג'ון רקה.
באוקטובר 2018 נודע כי האחים וורנר שכרו את ג'יימס גאן כתסריטאי לסרט ההמשך, כשבסופו של דבר ג'יימס ג'אן גם ביים את הסרט.
הסרט יצא לאקרנים ב-6 באוגוסט 2021.
בלאק אדם מהווה סרט ספין-אוף של שהאזאם.
צילומיו נערכו בחודשים מאי-יוני 2021 ונמשכו שלושה שבועות.
הסרט יצא לאקרנים ב-21 באוקטובר 2022.
צילומי הסרט החלו במאי 2022. הסרט עלה לאקרנים ב-17 במרץ 2023.
באוקטובר 2014, אולפני האחים וורנר הכריזו על סרט לייב אקשן בכיכוב עזרא מילר כבארי אלן/הפלאש, אשר עתיד לעלות לאקרנים ב-16 במרץ 2018. סת' גרהאם-סמית' נשכר למלאכת הבימוי והצמד פיל לורד וכריסטופר מילר נשכרו לכתוב את התסריט.
גרהאם-סמית' עזב את הפרויקט והוחלף בריק פאמוייווה, ונודע כי גרג ברלאנטי וצ'ארלס רובן יפיקו את הסרט.
שלב הצילומים עתיד היה להתחיל בינואר 2017. בנובמבר 2016, נודע כי פאמוייווה עזב את הפרויקט, שמצבו לא ידוע.
ביולי 2017 נודע כי הסרט עודנו בפיתוח וכי הוא ייקרא "פלאשפוינט" ויתבסס על קשת הסיפור פלאשפוינט.
בינואר 2018 נשכרו ג'ון פרנסיס דיילי וג'ונתן גולדשטיין לביים את הסרט.
בדצמבר 2019 נודע שאנדרס מוסקייטי יביים את הסרט.
הסרט עלה לאקרנים ב-23 ביוני 2023.
בסוף נובמבר 2018, אולפני האחים וורנר ואולפני די.סי פיתחו סרט המבוסס על חיימה רייס / החיפושית הכחולה, שלב הצילומים החל ב-25 במאי 2022, הסרט יצא לאקרנים בקולנוע בארצות הברית ב-18 באוגוסט 2023.
אקוומן 2: הממלכה האבודה (2023)
בעקבות הצלחתו הקופתית והביקורתית של הסרט אקוומן אושרה הפקתו של סרט המשך.
בפברואר 2019 דווח כי סרט ההמשך עתיד לצאת בדצמבר 2022, וג'יימס ואן יפיק אותו, אך לא בהכרח יביים.
הסרט עלה לאקרנים ב-25 בדצמבר 2023.
היקום של ג'יימס גאן - אלים ומפלצות
בסיום שנת 2022 די-סי העלו סרטון לרשת החברתית יוטיוב, בו ג'יימס גאן מכריז על יקום קולנועי חדש של "דיסי" בשם "אלים ומפלצות".
אך יחד איתם הכריז כי היקום שלו יתחיל רק שלוש שנים מאוחר יותר, בשנת 2025, ואפילו יותר, מכיוון שיש סרטים שהוא לא יכול לבטל כי כבר צולמו או הושקעו עליהם כספים רבים, כגון "שהאזאם!
2: זעם האלים", "בלו ביטל", ו"אקוומן 2: הממלכה האבודה".
יחד עם זאת, הוציא גאן באותה שנה את הסדרה "פיסמייקר" כהחזר על הזמן המצופה.
לאחר הכרזת היקום הקולנועי החדש של גאן, הסרט הראשון ביקום היה "סופרמן" כסרט חדש.
הסרט יצא בשנת 2025 וקיבל ביקורות מעורבות עד כה.
הסרט מספר על איך קלארק קנט נשלח לכדור הארץ על ידי הוריו, ומסתדר שם כגיבור העל "סופרמן", כאשר מנסה לשמור על זהותו הסודית גם עם אהבתו ללויס ליין, ואיך הוא והצוות של גרין לנטרן מנסים לנצח את נבל הסרט, לקס לות'ר וצוותו.
בסצנה לאחר הכתוביות, נחשף גם כי בת דודתו של סופרמן, הנראית כגיבורת העל סופרגירל, לוקחת את קריפטו, כלבו של סופרמן.
לאחר כחודשיים ליציאת הסרט, גאן הכריז על סרט שני שיצא במהלך שנת 2027, ויקרא "איש המחר".
עוד לפני שגאן הכריז על היקום הקולנועי החדש שלו לדיסי, הוא עשה פרויקטים בודדים ביקום הקולנועי הראשון של דיסי, ביניהם שני הסרטים של "יחידת המתאבדים", והעונה הראשונה של הסדרה "פיסמייקר" בכיכוב ג'ון סינה.
לאחר תחילת היקום הקולנועי של גאן לדיסי, פחות מחודש לאחר יציאת הסרט "סופרמן", הפרויקט הראשון ביקומו של גאן, ב-21 באוגוסט 2025 יצאה העונה השנייה של "פיסמייקר".
העונה עדיין משודרת וכרגע אין צפי מתי תסתיים.
+סדרהעונהפרקיםתאריך יציאהשואורנרמצבפרק ראשוןפרק אחרוןפיסמייקר1813 בינואר 202217 בפברואר 2022ג'יימס גאןיצא221 באוגוסט2025יצא
במקביל לסרטים וסדרת הטלוויזיהמפרסמת חברת DC קומיקס חוברות קומיקס שמרחיבות ומשלימות את אירועי היקום הקולנועי.
החוברות מספרות את סיפורי החיים של גיבורים שונים, מקשרות בין אירועים בסרטים שונים, מסבירות סצנות סתומות בסרטים ולא עוסקות בהצגת גיבורים חדשים.
כותרת גליונות פרסום כותבים מאיירים1 Man of Steel Prequel1 18 במאי 2013 סטרלינג גייטס ג'רי אורדוויי2 Warner Bros.
סילבהפדריקו דאלוצ'יומרקוס טואדוארדו פנסיקה4 Batman v Superman: Dawn of Justice – Upstairs/Downstairs1 29 בפברואר 2016 כריסטוס גייג ג'ו בנט5 Suicide Squad: Suicide Blonde1 2 ביוני 2016 טוני בדארד לורי ג'קסוןג'ואן אלבראןטום דרניקHi-Fi6 Mercedes-Benz Presents: Justice League1 20 באוקטובר 201715 בנובמבר 2017אדם שלאגמןג'ייסון בדוור
International Enterprises כחלק ממסע השיווק לסרט איש הפלדה.
16 במרץ 2016 משחק ריצה אינסופית;כחלק ממסע השיווק לבאטמן נגד סופרמן: שחר הצדק Suicide Squad: Special Ops 19 ביולי 2016 משחק ירי בגוף ראשון.חלק ממסע השיווק ליחידת המתאבדים.
Wonder Woman: Rise of the Warrior 23 במאי 2017 חלק ממסע השיווק של וונדר וומן.
היצף הוא מושג בסחר בינלאומי המתאר יצוא סחורות במחירים נמוכים מהמחירים בהם נמכרות הסחורות בארץ המוצא שלהן ולעיתים אף במחירים נמוכים מעלויות הייצור.
ההיצף משמש יצרנים ומשווקים המנסים לחדור לשוק חדש או לדחוק את רגלי המתחרים על מנת להשתלט על השוק.
תחילה קונים את כלל הסחורות, מניות או החברות העוסקות באותו התחום או מייצרות את אותו המוצר במחיר גבוה מעל המבוקש, כך שבעל החברה או המניות יתפתו למכור את המוצר.
אז פונים למכירת המוצר במחיר מוזל, לפעמים במחיר הפסד, או מחיר היצף, עד לדחיקת כלל המתחרים והשתלטות מוחלטת על השוק, כך שאותו קונה נשאר הבעלים הבלעדיים למכירת המוצר.
לאחר השתלטותו של אותו היצרן או המשווק על כלל השוק, ביכולתו לקבוע מחיר גבוה או זול כרצונו.
לרוב, פונים שחקנים מסוג זה בלעדית למוצר הטוב והמשוכלל ביותר הקיים בשוק, תוך התעלמות ודחיקת כל יתר המוצרים ומתחרים הפועלים באותו התחום.
לעיתים מוכרים מוצר בהיצף לאור עודפי ייצור מקריים או מסחורה שנותרה לאחר פשיטות רגל.
ההיצף נתפס כתחרות לא הוגנת ובמדינות רבות ננקטה חקיקה האוסרת אותו לחלוטין או מטילה מגבלות ועיצומים כנגד הנוקטים בו.
בשנת 2000 הספר זכה בפרס החברה המלכותית לספרי מדע והיה מועמד לפרס פוליצר לספרות.
מהדורה חדשה הודפסה בשנת 2003 באנגלית ובשנת 2012 בעברית, עם הקדמה מעודכנת.
הקדמה (במהדורה המעודכנת ישנה הקדמה נוספת).
חלק II: דילמת המרחב, הזמן והקוונטים.
חלק IV: תורת המיתרים ומארג המרחב-זמן.
חלק V: איחוד במאה ה-21.
הספר מתחיל בסקירה קצרה של הפיזיקה הקלאסית, ומתמקד בקונפליקטים המרכזיים בה.
גרין קובע קשר תולדי בין תורת המיתרים כאמצעי לשילוב העולם ההסתברותי של המודל הסטנדרטי של פיזיקת חלקיקים, והדטרמיניזם של מכניקה קלאסית של העולם המאקרוסקופי.
גרין דן בבעיה המהותית של הפיזיקה המודרנית: איחוד של תורת היחסות הכללית של אלברט איינשטיין ומכניקת הקוונטים.
גרין טוען שתורת המיתרים היא הפתרון לסתירה בין שתי התאוריות.
לעיתים קרובות גרין משתמש באנלוגיות וניסויי מחשבה כדי לאפשר להדיוט להשלים עם התאוריה שיש לה פוטנציאל ליצור תאוריה מאוחדת של הפיזיקה.
היקום האלגנטי עובד לתוכנית זוכת פרס אמי בת שלוש שעות בשלושה חלקים ששודרה בטלוויזיה בסוף 2003 בסדרת NOVA ב-PBS.
חלומו של איינשטיין (Einstein's Dream).
היצרות פתח השופכה היא מצב רפואי שבו פתח שופכת השתן נעשה צר, ומשפיע על זרימת השתן היוצא מן הגוף.
היצרות פתח השופכה אפשרית בבני שני המינים ושכיחה במיוחד בקרב זכרים שעברו ניתוח מילה.
במידת הצורך היא מטופלת בבנים בניתוח, ובבנות בהליך שאינו כירורגי.
היצרות פתח השופכה תוארה על ידי ד"ר ג'ון הארווי קלוג בספרו משנת 1877, שם כתב שמהתבוננות ביהודים ניתן להבחין שהיצרות משמעותית של פתח השופכה שכיחה יותר אצלם, ושזו נגרמת ללא ספק מגירוי ממושך והצטלקות שניונית בעקבות ניתוח מילה בילדות.
מקובל לחשוב שהיצרות פתח השופכה מתרחשת בכ-3-10 אחוזים מהזכרים שעוברים ניתוח מילה, אף שמאמרים בספרות המקצועית מתארים שכיחות של 0.01%-20%, בתלות במתודולוגיית המחקר.
מחקר שנערך בדנמרק הראה שהסיכון ללקות בהיצרות פתח השופכה בילדים שלא נימולו הוא 0.17%.
זהו אחד הסיבוכים הנפוצים ביותר של ניתוח זה, יחד עם היווצרות גשרי עור, וכמו כן, זו אחת הסיבות הנפוצות ביותר לפנייה לאורולוג ילדים.
הגורמים הישירים להיצרות פתח השופכה אינם ברורים, אך ישנן כמה סברות לגבי אופן ההיווצרות.
גירוי מכני וכימי – בזכרים העורלה מגינה על פתח השופכה ועל העטרה.
בעקבות הסרת העורלה בניתוח מילה בא פתח השופכה במגע עם החיתול של התינוק, וכך גם עם שתן וצואה, אשר יחד גורמים לגירוי מכני וכימי.
איסכמיה כתוצאה מנזק לענפים הרסניתיים בעורק הפין הגבי בעקבות ניתוח מילה או ניתוח לתיקון נקב תחתית השופכה (היפוספדיאס).
זיהום הגורם לגירוי ולהצטלקות פתח השופכה.
דלקות פין כגון דלקת העטרה (בלניטיס).
גירוי בעקבות קתטר שתן שהושאר בדרכי השתן באופן ממושך או בעקבות שימוש בקתטר שתן רחב קוטר.
מקרים אידיופתיים שבהם לא ידוע הגורם הראשוני.
קוטרו של פתח שופכה תקין הוא כ-1.6 מ"מ בבנים עד גיל שנה וכ-2.6 מ"מ בבנים בגילאים 2-6. כאשר פתח השופכה צר מהגודל התקין יכול הדבר לגרום לזרם שתן חזק מהרגיל, זרם שנוטה לכיוון כלשהו, זרם שתן מפוצל, ובמקרים מסוימים אף לצריבה או לכאב בעת מתן שתן.
כמו כן, תיתכן עלייה בתכיפות ובדחיפות מתן השתן, אי-נקיטת שתן ביום או בלילה, ובמקרים מסוימים דימום בסיום מתן שתן.
היצרות פתח השופכה יכולה להוות גורם סיכון לדלקות בדרכי השתן.
במרבית המקרים היצרות פתח השופכה היא קוסמטית ומסתכמת בזרם שתן חזק או מתיז.
מקרים חמורים יותר מטופלים באמצעות ניתוח לתיקון פתח השופכה בבנים הנקרא מיאטוטומיה (meatotomy).
הוא אינו מחייב אשפוז וסיכויי ההצלחה שלו נעים סביב 95% עם שיעור סיבוכים של 1%-2%.
הצלחת הניתוח גבוהה יותר בטיפול בבעיות בזרימת השתן.
היקארו נקמורה הוא שחמטאי אמריקאי-יפני בדרגת רב-אמן.
זכה חמש פעמים באליפות ארצות הברית בשחמט.
יצג את ארצות הברית חמש פעמים באולימפיאדת השחמט, בהן זכה יחד עם קבוצתו במדליית זהב ושתי מדליות ארד.
כמו כן, בשנת 2011 זכה בתחרות העל טאטא סטיל.
באוקטובר 2015 הגיע לדירוג השיא שלו, שני בעולם.
היקארו נקמורה נולד בהירקאטה, יפן לאב ממוצא יפני ואם ממוצא אמריקאי, וכשהיה בן שנתיים עברה משפחתו להתגורר בארצות הברית.
נקמורה החל לשחק שחמט בגיל שבע.
אביו החורג, אמן שחמט בעצמו, היה זה שאימן אותו.
נקמורה נישא ב-2023 לאטוסה פורקשיאן, שחמטאית איראנית-אמריקאית בדרגת רב-אמן לנשים.
בדצמבר 2025 נולד בנם הבכור.
בגיל עשר זכה נקמורה בתואר "אמן" מאיגוד השחמט של ארצות הברית, ובכך הפך לשחמטאי הצעיר ביותר שהוענקה לו דרגה זו (נקמורה החזיק בשיא הזה עד שנת 2008).
נקמורה גם היה לשחמטאי האמריקאי הצעיר ביותר המחזיק בתואר רב-אמן אותו קיבל בגיל 15 ו-79 ימים (שבר את שיאו של בובי פישר בשלושה חודשים).
שיאו נשבר על ידי פביאנו קרואנה.
בשנת 1999 הוא השתתף באליפות העולם בשחמט עד גיל 12 וסיים במקום ה-13.
בגביע העולם בשחמט בשנת 2015 הוא הודח ברבע הגמר, ב-2017 הודח בסיבוב השלישי וב-2019 הודח בסיבוב השני.
בשנת 2016 בתחרות המועמדים הוא סיים במקום השביעי.
בשנת 2024 בתחרות המועמדים הוא סיים במקום השני.
תחרות העל טאטא סטיל 2013
בין השנים 2000 ל-2016 השתתף היקארו נקמורה ב-7 אולימפיאדות שחמט:
היקום הקולנועי של "לזמן את הרוע" הוא זיכיון קולנועי לעולם משותף שמאגד את סדרת סרטי אימה שוברי הקופות של אולפני ניו ליין סינמה, ספראן קומפני ואטומיק מונסטר.
הזיכיון מופץ בחסות האחים וורנר.
כל אחד מן הסרטים בסדרה מציג בתוכו דרמטיזציה של מקרים אמיתיים אותם חקרו אד ולוריין וורן.
הזיכיון כולל סרטי קולנוע נפרדים החולקים דמויות משנה, אזכורים או רמזים הקושרים את כולם זה לזה.
היקום הקולנועי של לזמן את הרוע זכה להצלחה מסחרית בין-לאומית, עם הכנסות של 2.7 מיליארד דולרים לעומת תקציב של 263 מיליון דולרים בלבד, והוא נחשב לזיכיון האימה בעל ההכנסות הגבוהות ביותר עד היום.
ביקורתית, הזיכיון זכה לביקורות טובות ומעורבות כאחד.
סדרת הסרטים מתמקדת בעיקר בשני הסרטים עליה היא קרויה, "לזמן את הרוע" ו"לזמן את הרוע 2", שבוימו בידי ג'יימס ואן, הופקו על ידי פיטר ספרן ורוב קוואן והוסרטו על ידי צ'אד הייז וקארי וו.
הסרט הראשון מדבר על סיפורם של צמד חוקרי העולם העל-טבעי אד ולוריין וורן, שנחלצים לעזור למשפחה המאוימת על ידי נוכחות אפלה בבית חווה מבודד.
השני מבוסס על אחת מהחקירות המבעיתות ביותר של הזוג וורן.
שש שנים לאחר המקרה האחרון אותו פתרו בסרט הראשון, הם מסייעים לאם חד-הורית וארבעת ילדיה, בביתם רדוף הרוחות, שבצפון לונדון.
בזמן החקירה נחשף כי ישות מסתורית שמתגלה בהמשך כוואלאק, השתלטה על אחת מבנותיה של האם, ומשתמשת בה להשליט טרור על המשפחה.
בסרט "לזמן את הרוע", הציגו לראשונה את הבובה אנאבל במרתף החפצים המקוללים של הזוג וורן.
בהמשך, זכתה הבובה לסרט בעל אותו השם "אנאבל", שיצא לאקרנים ב-3 באוקטובר 2014, כסרט השני מתוך הסדרה.
הסרט בוים על ידי ג'ון ר.
לאונטי, הופק על ידי פיטר ספרן וג'יימס ואן והוסרט על ידי צ'אד הייז וקארי וו.
הסרט מתמקד בזוג החווה אירועים על-טבעיים בהם מעורבת אנאבל, זמן קצר לאחר שביתם נפרץ על ידי חברי כת השטן.
סרט ההמשך "אנאבל: הבריאה", בוים והוסרט על ידי גארי דאוברמן והופק על ידי פיטר ספרן וג'יימס ואן.
הסרט עוסק במקרה בו אנאבל, בתם הקטנה של מיה וג'ון פורם, נהרגה בתאונת דרכים.
הוריה בצעד של ייאוש הסכימו לארח את מה שנדמה להם כרוחה בתוך בובתה, אך הרוח התגלתה כישות שטנית שכמעט הרגה אותם עד אשר רוסנה בטקס גירוש שדים ונכלאה בחדר קדוש בבית.
כמה שנים לאחר מכן, מארחים הזוג פורם בביתם נזירה ומספר ילדות המבקשות מהם מקום ללון, מכיוון שבית היתומים בו חיו נסגר.
במהרה, הן הופכות למטרה בעבור אנאבל שמתנכלת לכל אחת מהן בשלל דרכים.
הסרט יצא לאקרנים ב-11 באוגוסט 2017, וזכה להצלחה חסרת תקדים עם גריפת סכום של 306.5 מיליון דולר.
בשנת 2018, יצא לאקרנים "הנזירה", המבוסס על דמותו של ואלאק שנראה כבר ב"לזמן את הרוע 2".
מייק ואן וואס וג'יימס ואן הכריזו שעתיד לצאת הסרט "האיש העקום", שייכלל בסדרת סרטים זו.
הסרט כשמו, מבוסס על האיש העקום שנראה גם הוא בסרט "לזמן את הרוע 2".
ב-26 ביוני 2019, יצא הסרט "אנאבל חוזרת הביתה", שהתמקד על סמך דבריו של התסריטאי גארי דאוברמן; במוזיאון בו קורים דברים מבעיתים ועל-טבעיים בדומה ל"לילה מוטרף במוזיאון".
בנוסף לכך, עתיד לצאת הסרט "לזמן את הרוע 3: בשליחות השטן".
שני סרטי "לזמן את הרוע", זכו לביקורות חיוביות מצד מבקרי המוזיקה ואוהדי האימה כאחד, וזכו לשבחים על בימויו של ג'יימס ואן ועל המשחק של ורה פרמיגה ופטריק וילסון.
אותם המבקרים, טענו שהסרטים פופולריים ומשפיעים על כל סוגת האימה והכלל.
כלפי הסרט "אנאבל" הופנו ביקורות מעורבות שטענו כי הוא נחות מהשניים הראשונים.
לעומת זאת, "אנאבל: הבריאה" זכה לביקורות חיוביות ושבחים רבים.
"הנזירה" זכה לביקורות מעורבות גם כן, שבחלקן היו חיוביות ובחלקן השני שליליות.
סדרת הסרטים זכתה להצלחה רבה עם גריפה של למעלה מ-1.9 מיליארד דולר, מתקציב של 139.5 מיליון דולר, מה שהופך אותה לסדרת האימה הרווחית ביותר בכל הזמנים.
פיתוח העולם הקולנועי החל 20 שנה לפני הוצאת הסרט הראשון "לזמן את הרוע" לאקרנים, כאשר אד וורן הציג את קלטת של הראיון המקורי של לוריין וורן עם קרולין פרון למפיק טוני דרוזה-גרונד.
דרוזה-גרונד החליט להקליט את האירוע וכאשר הסתיימה הקלטת אמר וורן לדרוזה-גרונד, "אם אנחנו לא יכולים להפוך את זה לסרט, אני לא יודע מה אנחנו יכולים".
דרוזה-גרונד כתב ויצר את הכל, תוך שקרא לפרויקט "לזמן את הרוע".
במשך כמעט 14 שנים, הוא ניסה לגרום לסרט לצאת לאור, אך ללא הצלחה.
במקור, הוא אף ניסה ליצור קשר עם אולפני סרטי מעגל זהב, שעמדו מאחורי הסרט המצליח "The Haunting in Connecticut", במטרה שיעזרו לו עם הסרט הזה, אך ללא הצלחה גם כן.
לבסוף, דרוזה-גרונד יצר קשר עם המפיק פיטר ספרן ועם האחים צ'אד הייז וקארי וו.
האחים הובאו במטרה לעדן ולערוך את התסריט המקורי.
בעקבות כך, הצליחו האחים הייז ביחד עם דרוזה-גרונד ליצור דבר מוגמר, תוך שראיינו את לוריין וורן פעמים רבות בטלפון כדי להבהיר פרטים ולדייק בעובדות.
בהמשך, הציעו אולפני קולנוע שונים הצעות מחיר על היקום הקולנועי של לזמן את הרוע, אך רק ב-11 בנובמבר 2009, נחתם חוזה בין ניו ליין סינמה לדרוזה-גרונד ולחברת אוורגרין מדיה גרופ בו הוסכם כי דרך ניו ליין סינמה יופצו הסרטים שיצאו במסגרת היקום הקולנועי.
סרטתאריך יציאה(ארצות הברית)במא/יתתסריטאי/תסיפור בידימפיק/ה"לזמן את הרוע"19 ביולי 2013ג'יימס ואןצ'אד הייז, קארי וו.
הייזטוני דרוזה-גראנד, פיטר ספרן ורוב קוואן"אנאבל"3 באוקטובר 2014ג'ון ר.
לאונטיגארי דאוברמןפיטר ספרן וג'יימס ואן"לזמן את הרוע 2"10 ביוני 2016ג'יימס ואןצ'אד הייז, קארי וו.
הייז, ג'יימס ואן ודייוויד לסלי ג'ונסוןצ'אד הייז, קארי וו.
הייז וג'יימס ואןפיטר ספרן, רוב קוואן וג'יימס ואן"אנאבל: הבריאה"11 באוגוסט 2017דייוויד פ.
ציר הזמן הרשמי של היקום הקולנועי של לזמן את הרוע פורסם בסמוך לצאת הסרט החמישי בסדרה, "הנזירה".
בציר הזמן ניתן לראות כי כל סרטי "לזמן את הרוע", סרטי "אנאבל" ו"הנזירה", מתרחשים בין השנים 1952–1981, כאשר "הנזירה" מתרחש תחילה, אחריו "אנאבל: הבריאה", "הנזירה 2", "אנאבל", "לזמן את הרוע", "קללת לה יורונה" ולבסוף "לזמן את הרוע 2".
בהמשך לכך, פורסם שהסרט "לזמן את הרוע 3: בשליחות השטן" ממשיך את ציר הזמן עד לשנת 1981, בה אירע.
אף על פי שהסיפור המרכזי ב"אנאבל: הבריאה" מתרחש בשנת 1955, הסרט עצמו כולל רצפי פלשבקים משנת 1943, המתרחשים לפני מאורעות "הנזירה".
בינואר 2012, אישר בלאדי דיסגסטינג שג'יימס ואן יפיק ויביים סרט בשם "תיקי וורן", ששמו שונה מאוחר יותר ל"לזמן את הרוע", שיתמקד בסיפורים של אד ולוריין וורן, זוג נשוי, שחקר אירועים פאראנורמליים.
כאשר דיסגסטינג נפגש בשנית עם ואן, החליטו השניים כי פטריק וילסון יככב לצד ורה פרמיגה בתפקידים הראשיים של אד ולוריין.
תחילה, צולם הסרט בווילמינגטון, שבקרוליינה הצפונית בפברואר 2012, בסדר כרונולוגי.
הסרט התמקד במקרה אותו חקרו הזוג וורן בשנת 1971. המקרה מדבר על קללה אותה הטילה מכשפה על בית חווה בהריסוויל, רוד איילנד.
"לזמן את הרוע" יצא לאקרנים ב-19 ביולי 2013, וכבר אז זכה לביקורות חיוביות ולרווחים רבים.
בסופו של דבר, גרף הסרט סכום של כ-320 מיליון דולרים, עם תקציב של 20 מיליון דולרים בסך הכול, מה שהופך אותו לאחד מסרטי האימה המכניסים ביותר בכל הזמנים.
אנאבל נראתה לראשונה בסרט "לזמן את הרוע" במחסן החפצים המקוללים של הזוג וורן.
בעקבות הצלחתו הרבה של הסרט, הוחלט כי יצולם סרט על אנאבל.
את הצילומים החלו בינואר 2014, בלוס אנג'לס.
הוא עלה לאקרנים ב-4 באוקטובר 2014, והכניס 257 מיליון דולרים בסך הכול.
כלפי הסרט הופנו ביקורות מעורבות שטוענות כי הוא "נחות" בהרבה מהקודם וציונו ברוטן טומייטוז עומד על 28 אחוזים מתוך מאה בסך הכול.
את הסרט ביים ג'ון ר.
לאונטי, הסריט גארי דאוברמן, הפיקו פיטר ספרן וג'יימס ואן וצילם ג'יימס קניסט.
הוא מתרחש בשנת 1967 בסנטה מוניקה, ומתמקד בזוג אשר חווה אירועים על-טבעיים בהם מעורבת אנאבל, זמן קצר לאחר שביתם נפרץ על ידי חברי כת השטן.
ביוני 2013, נמסר כי ניו ליין סינמה כבר התחילו לעבוד על סרט ההמשך ל"לזמן את הרוע".
ב-21 באוקטובר, הוכרז כי ג'יימס ואן יהיה במאי הסרט בדומה לקודם.
צילום הסרט החל בספטמבר 2015, בלוס אנג'לס, והסתיים בדצמבר 2015 בלונדון.
הסרט התמקד בפרשה על-טבעית מבעיתה, בלונדון ב-1977, תוך התייחסות קצרה לאירועים שהתרחשו בספר "אימה באמטוויל" , שנכתב על ידי ג'יי אנסון.
הסרט יצא לאקרנים ב-10 ביוני 2016, וכבר אז זכה לביקורות חיוביות מטעם מבקרי המוזיקה והציבור הרחב כאחד; חלק הסכימו כי הסרט היה טוב בהרבה ביחס לסרט הקודם, בעוד החלק השני טען שהוא לא מתעלה על הסרט הקודם.
הסרט זכה להצלחה רבה כאשר בשבוע הראשון להקרנתו הכניס סכום של 40,406,314 מיליון דולרים ובסך הכול 320,392,818 מיליון דולר, מתקציב של 40 מיליון דולרים, מה שהפך אותו לסרט האימה השני המכניס ביותר בכל הזמנים, לאחר הסרט "מגרש השדים" (1973).
הסרט "אנאבל: הבריאה" עלה לאקרנים ב-11 באוגוסט 2017, בהפצת האחים וורנר.
הוא בוים על ידי דייוויד פ.
סנדברג, הופק על ידי פיטר ספרן וג'יימס ואן והוסרט על ידי גארי דאוברמן.
"אנאבל: הבריאה" יצא כסרט הרביעי במסגרת היקום הקולנועי של לזמן את הרוע, וכשמו, ניתן לראות בו את תהליך היווצרותה של אנאבל ואת העבר שלה.
בסרט ישנה ילדה בשם אנאבל.
באחד מן הימים אמה אוספת אותה מבית הספר.
השתיים נפגשות עם אבא של אנאבל וכשהם באים לנסוע ברכב שלהם, הוא לא מתניע.
לאחר המאורע נדרסת אנאבל על ידי רכב תוך שהיא מחזיקה בובה.
הסרט זכה להצלחה רבה כאשר הכניס 306.5 מיליון דולרים, מתקציב של 15 מיליון דולרים.
ביוני 2016, דווח כי סרט ספין אוף ל"לזמן את הרוע 2", ששמו "הנזירה", עתיד לצאת במהלך שנת 2018. בפברואר 2017, הוכרז כי קורין הארדי יהיה במאי הסרט וכי גארי דאוברמן וג'יימס ואן יהיו התסריטאים.
חודשיים לאחר מכן, נחשף כי דמיאן ביצ'יר, יהיה לאחד משחקניו הראשיים של הסרט.
הצילומים החלו במאי 2017 בבוקרשט, רומניה.
ב-1 באוגוסט 2017, טען ואן כי אם הסרט הזה יצליח ויזכה לאהדת הקהל, ייתכן וייצא לו המשכון.
עלילתו מתמקדת ברומניה של שנת 1952, בפרשה בה נזירה צעירה מתאבדת באופן לא ברור בכנסייה, אליה מוזעקים כומר, נזירה ותושב שגר בקרבת מקום.
שלושתם נשלחים על ידי קריית הוותיקן במטרה לחקור את הפרשה.
כשהם מגיעים למקום, הם מגלים סוד אפל ומבעית שמוביל אותם לסכן את חייהם במאבק מול ואלאק ושאר הכוחות האפלים שאופפים את המקום.
הסרט עלה לאקרנים ב-7 בספטמבר 2018, וזכה להצלחה חסרת תקדים כאשר הכניס 330 מיליון דולרים.
ב-9 באוקטובר 2017, נודע כי ג'יימס ואן עובד על הסרט.
לבסוף, עלה הסרט לאקרנים ב-19 באפריל 2019. הוא תיפקד כסרט השישי מתוך היקום הקולנועי של לזמן את הרוע.
תחילה, שם הסרט היה "הילדים", אך לבסוף הוחלט לשנתו לטובת השם "קללת לה יורונה".
הסרט עסק ביישות לה יורונה, המכונה "האישה הבוכייה", אשר מפתה ילדים ללכת אל תוך נהר בו היא הטביעה את ילדיה, במטרה להטביע גם אותם.
בישראל, עלה הסרט לאקרנים כבר ב-18 באפריל 2019, וב-16 באפריל באותה השנה, אף הוקרן במסגרת פרימיירה שהתקיימה בקניון איילון.
באפריל 2018, נודע מטעם חברת האחים וורנר כי ב-26 ביוני 2019, עתיד לצאת הסרט השלישי בסדרת אנאבל.
כמה שבועות לאחר מכן הודיע גארי דאוברמן כי הסרט יתמקד במוזיאון בו קורים דברים מבעיתים ועל-טבעיים בדומה ל"לילה מוטרף במוזיאון" (2006).
בספטמבר 2018, נודע כי מייקל בורגרס נבחר להיות צלם הסרט.
בסרט גילמו ורה פרמיגה ופטריק וילסון את אד ולוריין וורן.
בשבוע בכורתו בקולנוע, הצליח הסרט לגרוף למעלה מ-70 מיליון דולרים ברחבי העולם, מה שהופך אותו לאחד מסרטי האימה הבודדים בהיסטוריה שהצליחו לעשות זאת.
בנוסף לכף התמקם "אנאבל חוזרת הביתה" במקום השני ברשימת שוברי הקופות בשבוע צאתו, לאחר שנחסם על ידי "צעצוע של סיפור 4" (2019).
בסמוך ליציאת הסרט "לזמן את הרוע 2", אמר ג'יימס ואן כי רעיון לגבי סרט שלישי בסדרה הועלה.
הוא הוסיף ואמר גם כי "יש כל כך הרבה סיפורים מפיהם של הזוג וורן, שיכולים להיות ההמשך בסדרה עד שקשה לבחור, אך נצטרך להחליט על אחד שיתפקד כסיפור עליו יבוסס הסרט".
בשונה משני הסרטים הקודמים, בסרט זה על תקן התסריטאי אחראי דייוויד לסלי ג'ונסון לבדו, שיהיה ככל הנראה לאחד מאלו שיבחרו את הסיפור עליו יתבסס הסרט.
מפיקי הסרט היו פיטר ספרן וג'יימס ואן.
בנוסף לכך, אמר ואן כי הסרט השלישי בסדרה יתרחש בערך בשנות ה-80 של המאה ה-20, בלונדון, ויעסוק בדומה לשניים הקודמים בסוגת האימה העל-טבעית.
באוגוסט 2017, החל דייוויד לסלי ג'ונסון לכתוב את תסריט הסרט השלישי, ונאמר כי באמצע 2019 בערך, יתחילו לעבוד על הסרט בדומה לסרט "האיש העקום" שעליו ככל הנראה יחלו לעבוד באותה השנה גם כן.
ביוני 2017, נודע כי דייוויד לסלי ג'ונסון שהיה לתסריטאי הסרט הקודם, יהיה התסריטאי של הסרט הזה גם כן.
חודשיים לאחר מכן, ואן התראיין לאנטרטיינמנט ויקלי ואמר כי .
באוקטובר 2018, פורסם כי מייקל צ'אבס שעבד בעבר עם אולפני אטומיק מונסטר, יהיה במאי הסרט.
בחירה זו נעשתה בעקבות עבודתם המשותפת של ואן וצאבס בסרט "קללת לה יורונה".
בסרט זה, גילמו בפעם השלישית ורה פרמיגה ופטריק וילסון את הזוג לוריין ואד וורן.
הסרט יצא לאקרנים ב-4 ביוני 2021.
באפריל 2019, הודיע פיטר ספרן כי המשכון עבור "הנזירה", כבר בשלבי פיתוח מתקדמים.
בין היתר, הוא ציין כי סיפור הסרט והתסריט שלו יכתבו על ידי אקילה קופר, וכי הוא יופק על ידיו ועל ידי ג'יימס ואן בדומה לסרט הקודם.
עוד נודע כי בוני ארונס תגלם בשנית את ואלאק.
לבסוף, הושלמו צילומי הסרט והוא עלה לאקרנים לבתי הקולנוע בארצות הברית בהפצת אולפני האחים וורנר וניו ליין סינמה, ב-8 בספטמבר 2023.
בישראל, הסרט עלה כבר ב-7 בספטמבר.
הפרימיירה הארצית אירעה ב-6 בספטמבר בפלאנט IMAX ראשון לציון.
שלב הצילומים החל ב-29 באפריל 2022, אם כי הם היו אמורים להתחיל ב-5 בספטמבר 2022. הצילומים העיקריים החלו בצרפת ב-6 באוקטובר 2022, והסתיימו מאוחר יותר באותה שנה,
באוקטובר 2022, התגלה סרט המשך ל"לזמן את הרוע 3: בשליחות השטן" שנמצא בפיתוח.
דייוויד לסלי ג'ונסון-מקגולדריק כתב את התסריט, לצד ג'יימס ואן ופיטר ספרן שהפיקו אותו.
מאוחר יותר אישר ואן שווילסון ופרמיגה יחזרו על תפקידם בהתאמה.
באפריל 2023, במהלך CinemaCon, נחשף שם הסרט.
בספטמבר 2023, מייקל צ'אבס הצהיר שהעבודה על התסריט נמשכת, וקבע שהפרויקט נועד להיראות כ"גמר" של הסיפורים בזיכיון שהגיעו לפני כן.
הסרט עלה לאקרנים ב-5 בספטמבר 2025. הסרט נחשב בהתחלה כפרק הסופי שעוסק בעלילתו סביב משפחת וורן,[ לפני שהובהר מאוחר יותר כי מדובר בפרק האחרון של השלב הראשון של סרטי הזיכיון.
סרטתאריך יציאה(ארצות הברית)במאי/תתסריטאי/תסיפור בידיסרט ללא שםרודריג הוארטריצ'רד ניינג ואיאן גולדברגנקמת לה יורונהלא ידועסנטיאגו מֶנגינישון טרטהג'יימס ואן, גארי דאוברמן ואמיל גלאדסטון
ביוני 2017, המפיק פיטר ספרן הצהיר שבעוד שהאולפן לא ישלב דמויות מיצירות מקוריות עצמאיות אחרות, ישנם פרויקטים שונים בפיתוח.
מאוחר יותר הוא חזר על כך שפרויקטים עתידיים ייעשו רק אם יהיה להם קשר ישיר לזוג וורן ולסרטים האחרים שיצאו בזיכיון; והצהיר שהם ימשיכו להיעשות .
עד מאי 2021, הוא אמר שיש מספר פרויקטים עתידיים בשלבי פיתוח שונים, כאשר פטריק וילסון ביחד עם ורה פרמיגה התכוונו לחזור על תפקידם.
לאחר יציאתו של "אנאבל חוזרת הביתה" ביוני 2019, גארי דאוברמן הכיר באפשרות של סרט רביעי בסדרת אנאבל, תוך שהוא הצהיר שיש פוטנציאל למספר סרטי ספין אוף המתמקדים גם בחפצים המקוללים האחרים והישויות הטמונות בהם.
יוצר הסרט חשף כי ישויות ספציפיות קיבלו סיפורי רקע מפורטים שכתב במהלך ההפקה של "אנאבל חוזרת הביתה" שפותח ביחד עם ואן.
בהמשך לכך, הוא הצהיר שעתיד הזיכיון יחקור תת-סוגות שונות של אימה כמו פסיכולוגיה או סלאשר.
ביוני 2021, לאחר העלייה לאקרנים של "לזמן את הרוע 3: בשליחות השטן", מייקל צ'אבס חשף שהסרט נועד במקור להתחבר ישירות לסרט הספין-אוף הבא.
בסרט ישנו עיסוק בדמות בשם השד האבוד, וצ'אבס הצהיר כי ישות זו תהיה ראויה לציון מיוחד כיוון שהיא מבוססת לחלוטין על תיאורים של עדים אמיתיים.
אף על פי שחשיפת הדמות המלאה הוסרה מהגרסה הסופית של הסרט, כמו גם עלילת משנה שבה הדמות איסלה הנסתרת עבדה עם השד, יוצר הסרט ציין שזו אותה ישות שמייסרת את דייוויד במיטת המים ובסופו של דבר נכנסת לגופו.
הוא הביע תקווה שיום אחד הפרויקט ייצא לאור.
בהמשך לכך, צ'אבס העיר שלג'יימס ואן יש כמה "קלפים בשרוול" של וורן, עם "הרבה דברים [...] שאפשר לחקור".
יוצר הסרט הודה שהוא מכיר פרויקטים שונים שנמצאים בפיתוח, תוך שהביע את התרגשותו כמעריץ לראות מה יעלה לאקרנים ראשון.
באוגוסט 2023, יוצר הסרט אמר שיש פוטנציאל לפרויקטים נוספים בהשתתפות הנזירה, במטרה לחקור את מסגרת הזמן בין שנות ה-50 ל-1960. בספטמבר של אותה שנה, הוא הצהיר שכמעריץ של הזיכיון, הוא היה רוצה לראות פרויקט שבו ישויות דמוניות שונות מכל אחד מהפרקים מתנגדות לזוג וורן.
במאי 2017, ספרן קומפני ציינו כי עתיד לצאת סרט על האיש העקום.
חודש לאחר מכן, נמסר כי שם הסרט יהיה "האיש העקום" והוא יהיה מעין ספין אוף לדמותו של האיש העקום מתוך הסרט "לזמן את הרוע 2".
על התסריט יהיה אחראי מייק ואן וואס ואת הסיפור יכתוב ג'יימס ואן שיהיה גם לאחד ממפיקי הסרט.
ואן אף הצהיר כי הסרט כבר בשלבי פיתוח וכי הוא מתכנן להיכלל בתת-הז'אנר "אגדות אפלות", שיהפוך לחלק מהיקום הקולנועי של לזמן את הרוע.
שנה לאחר מכן, עדכנו ספראן קומפני על כך שמייק ואן וואס כמעט סיים לכתוב את התסריט וכי ג'יימס ואן צריך לסיים לכתוב את הסיפור כדי שיתחילו לצלם את הסרט.
בנובמבר 2022 הודיע וואן שהוא מבטל את הסרט.
ביולי 2017, האחים וורנר, בשיתוף עם ג'יימס ואן, הודיעו על תחרות בשם, My Annabelle Creation.
התחרות נועדה לקדם את הסרט "אנאבל: הבריאה", שיצא באותה העת.
משתתפי התחרות היו צריכים לצלם סרט קצר שיזכיר את סרטי היקום הקולנועי של לזמן את הרוע.
הפרס עבור הסרט הזוכה היה זה שהוא ייכלל ביקום הקולנועי של לזמן את הרוע.
בנוסף לכך, הזוכה עצמו זכה לפגישה בלוס אנג'לס עם במאי הסרט "אנאבל: הבריאה", דייוויד פ.
התחרות הסתיימה ב-27 ביולי 2017, ולבסוף נבחרו חמישה זוכים מחמש מדינות שונות; מקסיקו, ארצות הברית, שוודיה, קולומביה והממלכה המאוחדת.
סרטתאריך יציאה(ארצות הברית)במא/יתתסריטאי/תסיפור בידימפיק/המדינה"האחות"16 באוגוסט 2017ג'וליאן טריאלכסנדר אנדרסוןאלכסנדר אנדרסון וג'וליאן טרי"הווידוי"26 באוגוסט 2017ליאם בנקסליאם בנקס & ג'ונתן בטלרליאם בנקס"מה לא בסדר עם אמא?"4 בספטמבר 2017ראול בריביסקהריקרדו דה לה פארה ושרלוט הרננדז"שיר ערש לבלונדיניים"14 בספטמבר 2017אמנדה נילסון ומגדה לינדבלום"נשמות תמימות"3 בנובמבר 2017אלחנדרו לופז
ב-16 באוגוסט 2017, פורסם הסרט הקצר "האחות", אותו ביים ג'וליאן טרי, הפיקו אלכסנדר אנדרסון וג'וליאן טרי וצילם, ויל ופרין.
אורכו של הסרט הקצר הוא שתי דקות בלבד, והוא צולם במשך ארבעה ימים.
הסרט סובב סביב אמילי (אריה וולטרס), המאושפזת בבית חולים, בזמן שפרצופה כולל העיניים שלה חבושים זמנית, מה שהופך אותה למעין עיוורות.
הסרט מתחיל בסצנה חשוכה, בה מתגלגלת לעבר חדרה של אמילי עגלת בית חולים.
בעקבות כך, אוחזת אמילי בעמוד האינפוזיה אליו היא חוברה, ובכוס המים שהונחה ליד מיטתה במטרה ללכת ולמלא אותה, אף על פי שאינה רואה דבר.
בהמשך, היא מגיעה אל מסדרון בית החולים, שם היא שומעת רעשים מרתיעים, שגורמים לה להפיל את כוס המים ולרוץ אל עבר חדרה במטרה לחפש את לחצן המצוקה שלה.
ב-26 באוגוסט 2017, פורסם הסרט הקצר "הווידוי", אותו ביים והפיק ליאם בנקס.
אורכו של הסרט הקצר הוא בערך שתי דקות והוא צולם במשך שבוע שלם.
הסרט סובב סביב צעירה חולת נפש (אסמי מטאוס), שמתוודה בפני כומר (צ'ארלי קלארק) על המפגשים המפחידים שלה עם גופים על-טבעיים שבהמשך מתגלים כמציאותיים.
ב-4 בספטמבר 2017, יצא לאור הסרט הקצר "מה לא בסדר עם אמא?", אותו ביים והסריט ראול בריביסקה.
הסרט הקצר הופק על ידי ריקרדו דה לה פארה ושרלוט הרננדז, הולחן על ידי אומי וצולם על ידי אלחנדרה סלצ'ידו.
סרט זה הוא הסרט הקצר השלישי ביקום הקולנועי של לזמן את הרוע.
בתחילת הסרט הקצר ניתן לראות אבא וילדה אשר יושבים בסלון, ואישה שמתגלה בהמשך כאמא, שוכבת חולה במיטתה.
האבא אומר לילדתו שהוא הולך לכמה דקות והשתיים נשארות לבד.
לאחר זמן מה, אמה של הילדה מתחילה להשמיע קולות מבעיתים ולבסוף נעלמת ממיטתה והאורות כבים.
הילדה נכנסת לתבהלה ולאחר כמה רגעים צלב שהיה תלוי על הקיר מתחיל להסתובב, וכשהוא נעצר האמא מושכת את ילדתה לחדר מסוים בבית והורגת אותה.
ב-14 בספטמבר 2017, יצא לאור הסרט הקצר "שיר ערש לבלונדיניים", אותו ביימו, הפיקו והסריטו אמנדה נילסון ומגדה לינדבלום.
הסרט מתחיל כאשר ניתן לראות שתי אחיות בלונדיניות משחקות תופסת בחצר הבית שלהם.
לאחר מכן, השתיים מצחצחות שיניים ונכנסות אל הבית.
אחת מהן מחליטה לקרוא ספר בסלון, והשנייה עולה במדרגות אל חדרה.
מיד לאחר מכן, כשהיא עולה במדרגות, היא מוצאת מעין תיבת נגינה אדומה, ומושכת בחוט שלה וזו מתחילה לנגן.
בסמוך לכך, נפתחת בפתאומיות מטריה הגורמת לילדה להיבהל ולרוץ אל חדרה.
לאחר שנכנסה אל החדר, היא הולכת לישון כשהיא מבוהלת ומבולבלת, וכאשר היא כמה היא נחרדת לגלות כי מטריות רבות מקיפות אותה מכל כיוון.
ב-3 בנובמבר 2017, יצא לאור הסרט הקצר "נשמות תמימות", אותו ביים, הסריט והפיק אלחנדרו לופז.
הסרט מתחיל כאשר חבורת נערים נכנסים אל תוך מבנה חשוך, בעקבות סופה המתחוללת בחוץ.
בהמשך, המבנה מתגלה כמחסן עתיק.
כל חבורת הנערים מתעניינת במקום, ומתחילה לחפש בו דברים על מנת להעביר את הזמן.
הסרט מסתיים כאשר ניתן לראות ולשמוע את כל חבורת הנערים צורחים.
הסרט הקצר הועמד בתחרות My Annabelle Creation, וב-17 באוגוסט 2017, במאי הסרט "אנאבל: הבריאה" דייוויד פ.
סנדברג, הודיע כי הוא אחד מחמשת הסרטים הקצרים שזכו.
במאי 2021, פיטר ספרן אמר שיש התפתחויות מתמשכות לסדרת טלוויזיה המתרחשת בתוך היקום הקולנועי של לזמן את הרוע.
הוא הצהיר שהם לא רצו לדלות עלילות מהסרטים, אך היו "כמה סיפורים ארוכים יותר שעדיף שיסופרו במשך שמונה פרקים או שמונה שעות, בניגוד לסרט של שעתיים בלבד".
ספרן הודה כי הרחבת הזיכיון לתוכניות טלוויזיה נידונה כבר זמן מה, כאשר השקת HBO Max מספקת לאחים וורנר אנטרטיינמנט הפצה לכל סדרה פוטנציאלית.
באפריל 2023 הוכרזה סדרת טלוויזיה ללא שם במסגרת היקום והוסבר שהיא בשלבי פיתוח.
מאורעות הסדרה יתקיימו באופן כרונולוגי לאחר אירועי הסרטים, כאשר ג'יימס ואן ופיטר ספרן ישמשו כמפיקים בפועל.
הפרויקט היה אמור להיות הפקה במיזם משותף בין ניו ליין טלוויזיה, אולפני הטלוויזיה של האחים וורנר, אטומיק מונסטר, ספרן קומפני ו-Max אוריג'ינלס, והוא מיועד להפצה באמצעות רשת הסטרימינג Max בלבד.
טבלה זו מפרטת את התפקידים העיקריים בסרטי היקום הקולנועי של לזמן את הרוע, לפי סדר אלפביתי של שם משפחת הדמות.
תא ריק, בצבע אפור כהה, מציין שהדמות לא הייתה בסרט, או שנוכחותה הרשמית של הדמות עדיין לא אושרה.
הסימן מציין תפקיד שנלקח מארכיון.
הסימן מציין את הדמות כמבוגרת.
הסימן מציין תפקיד דיבוב בלבד.
הסימן מציין את הדמות כצעירה.
שחקנים סדרת "לזמן את הרוע" סדרת "אנאבל"סדרת "הנזירה"סרטים אחריםלזמן את הרועלזמן את הרוע 2לזמן את הרוע 3: בשליחות השטןלזמן את הרוע 4: הפרק האחרוןאנאבלאנאבל: הבריאהאנאבל חוזרת הביתההנזירההנזירה 2קללת לה יורונהאנאבלהופיעההופיעה קמילהאיימי טיפטון איימי טיפטוןהאחות שרלוט סטפני סיגמן סטפני סיגמן דבי מורגנה ברידג'רס מורגנה ברידג'רס שֵׁדג'וסף בישארה ג'וסף בישארה
פרד טטסיור מיה פורםאנאבל ווליס אנאבל ווליס ג'ון פורם וורד הורטון וורד הורטון האב גורדון סטיב קולטרסטיב קולטר ג'ניס "אנאבל" היגינס טרי או'טול
טרי או'טול פיט היגינס בריאן האווי שרון היגינס קארי אומאליאנאבל "בי" מולינססמרה ליהאב פרזטוני אמנדולהטוני אמנדולה קרולין פרוןלילי טיילור לילי טיילור ריק זאק פאפאס זאק פאפאס מוריס "פרנצ'י" ת'אריולט כריסטוף ויילון ז'ונאס בלוקה
כריסטוף ויילון דרו תומאס שאנון קוקואלאקג'וסף בישארה
רובין אטקין דוונסנזירה-שֵׁדהבוני ארונסבוני ארונסבוני ארונסבוני ארונסהאיש העקוםחאבייר בוטטאדוארד וורןפטריק וילסוןפטריק וילסון פטריק וילסון פטריק וילסון פטריק וילסון ג'ודי וורן סטרלינג ג'רינסמקנה גרייס מקנה גרייסלוריין וורןורה פרמיגהורה פרמיגה
מייגן אשלי בראון ורה פרמיגה ורה פרמיגה
סרטצוות/פירוטמלחינ/הצלמ/תעורכ/תחברות הפקהחברת הפצהאורך"לזמן את הרוע"ג'וסף בישארהג'ון ר.
היקום הקולנועי של לזמן את הרוע זכה להצלחה רבה כאשר שני הסרטים "לזמן את הרוע" ו"לזמן את הרוע 2" הצליחו לגרוף סכומי עתק.
הסרט "אנאבל" הניב רווחים של סכום הגדול פי ארבעים (257 מיליון דולרים), ביחס לתקציב שלו (6.5 מיליון דולרים), והסרט "אנאבל: הבריאה", הצליח לשחזר זאת גם כן.
הסרט החמישי בסדרה, "הנזירה" הצליח להכניס 175,976,325 דולרים בשבוע הבכורה שלו בקולנוע.
בסך הכול, גרף היקום הקולנועי למעלה מ-2.2 מיליארד דולרים, מה שהפך אותו לזיכיון האימה המכניס ביותר בכל הזמנים.
מבקר הקולנוע סקוט מנדלסון מפורבס כינה אותו בתור .
לקראת יציאת "הנזירה 2" ו"לזמן את הרוע 4" פורסמה כתבה ב-CBR בה נכתב .
באפריל 2021, DC קומיקס הנפיקה חותם אימה חדש בשם DC אימה.
ההוצאה הראשונה מתוך סדרת הקומיקס המתרחשת במסגרת היקום הקולנועי של לזמן את הרוע הונפקה ב-1 ביוני באותה השנה.
The Conjuring: The Lover ("לזמן את הרוע: המאהב") היא סדרה מוגבלת בת חמישה גיליונות המשמשת כפריקוול לסרט "לזמן את הרוע 3: בשליחות השטן".
הסיפור עוקב אחר סטודנטית בשם ג'סיקה.
היא נאבקת בחיי המכללה ובגילוי שלה שמשהו מרושע מנסה לפגוע בה.
כל גיליון כולל סיפורי רקע, העוסקים בחפצים המקוללים במוזיאון המרתף של הזוג וורן.
הסדרה המוגבלת נכתבה בשיתוף עם דייוויד לסלי ג'ונסון-מקגולדריק ורקס אוגל , עם איורים מאת גארי בראון וכריכות מאת ביל שינקייביץ' .
במרץ 2022, הופצה מהדורה בכריכה קשה שאיגדה את כל הגיליונות.
Projectסרטתאריך יציאה (ארצות הברית)במאי/תתסריטאי/תמפיק/ה"זה, עבור הגברת"17 ביולי 2013נאצ'ו ויגאלונדורוב קוטריל"הסיאנס"מקס לנדיס"קופסה"טי וסט"צלילה אחת אחרונה"ג'ייסון אייזנר
ביולי 2013, לפני העלייה לאקרנים של "לזמן את הרוע", וייס מדיה לצד האחים וורנר אנטרטיינמנט וניו ליין סינמה (בתווית "לזמן את הרוע") הציגו סדרה של סרטי אימה קצרים אנתולוגיים, בשם, The 3:07 A.M.
Project ("פרויקט השעה 3:07 לפנות בוקר").
נושא השעה 3:07 הוא המוטיב החוזר בכל סרט; השעה המדויקת הזו היא שעת כישוף .
אותם הסרטים הקצרים היו למבשרי "לזמן את הרוע" וזכו לקבלה מעורבת, בעוד שכל אחד מיוצרי ארבעת הסרטים זכו להצלחה בהמשך הקריירה הקולנועית שלהם.
בזמן שהסדרה אינה מתחברת ישירות ליקום עצמו, היא משמשת כניסיון ראשון להרחיב אותו; השעה 3:07 מהווה מוטיב משני בסרט הראשון ביקום הקולנועי.
היצרות תעלת השדרה היא סוג של היצרות חריגה של תעלת השדרה או של הנקבים הבין חולייתיים, שגורמת ללחץ על חוט השדרה או שורשי עצבים.
התסמינים כוללים כאב, נמלול וחולשה בגפיים העליונות או התחתונות.
בכיפוף הגו לפנים ניתן להקל על תחושת אי-הנוחות, ולכן לעיתים רואים בקרב הסובלים מהתופעה יציבה שמתאפיינת בקיפוזיס.
תסמינים חמורים יותר עשויים לכלול בריחת שתן וחוסר תפקוד מיני.
ניתן לסווג את היצרות תעלת השדרה לפי אזורי חוט השדרה: אזור החוליות הצוואריות, חוליות בית החזה וחוליות האגן.
ההיצרות השכיחה ביותר היא באזור האגן, והאבחנה מתבצעת בהסתמך על התסמינים ובאמצעות דימות רפואי.
הגורמים לתופעה עשויים לכלול מחלת מפרקים ניוונית, דלקת מפרקים שגרונית, גידולים בעמוד השדרה, טראומה, מחלת פאג'ט של העצם, עקמת וספונדילוליזיס.
הטיפול עשוי לכלול תרגילי מתיחה, תרופות, סדים או ניתוח.
היצרות תעלת השדרה שכיחה בעד 8% מהאוכלוסייה, בעיקר אצל אנשים מעל גיל 50. נשים וגברים סובלים מתופעה זו במידה שווה.
היצרות תעלת השדרה תוארה לראשונה ב-1803 על ידי אנטואן פורטל, אך למעשה ראיות לקיום התופעה קיימות עוד מימי מצרים העתיקה.
התסמינים של היצרות תעלת השדרה הם אי-נוחות בעמידה (94%), כאב או אי-נוחות בכתפיים, בזרועות ובכפות הידיים (78%), נמלול או חולשה באזור ההיצרות ומטה (63%) כאב או חולשה בישבן או בירך בלבד (8%) וכאב או חולשה מתחת לברך (3%).
כמו כן יכולה להופיע תסמונת זנב הסוס, חולשה ונמלול שיכול לכלול את אזור חיץ הנקביים המלווה באי-שליטה בסוגרים, וכן כאבים בגב התחתון.
תחילה עלול לחוש החולה בכאב גב, אולם כאב כזה לא תמיד יופיע.
כאשר ההצרות ממוקמת באזור הגב התחתון, עלול להתפתח כאב, נמלול ברגליים, חולשה והתכווצויות בעיקר לאחר הליכה או עמידה ממושכת.
ככל שמחמירים התסמינים עלולה להופיע הפרעה ביכולת ההליכה שתבוא לידי ביטוי בהתקצרות המרחק אותו ניתן ללכת לפני שמופיעים כאבים המאלצים עצירה.
הטיפול הכירורגי בהיצרות תעלת השדרה כולל לעיתים קרובות הסרה של מבנים גרמיים או רצועתיים הלוחצים על שורשי העצבים.
הרחבת תעלת השדרה מפחיתה את הלחץ הנוירולוגי, אך במקרים מסוימים הסרה נרחבת של מרכיבים מייצבים עלולה לפגוע ביציבות המקטע החולייתי.
גורמים נפוצים להיצרות תעלת השדרה כוללים:
דיסק בין-חולייתי עלול להתנפח או לחדור לתעלת השדרה ולהפעיל לחץ על חוט השדרה.
כמו כן, מחלה בה מתנוונים הדיסקים הבין-חוליתיים עלולה לגרום להיצרות של תעלת השדרה.
שבר דחיסה של עמוד השדרה, נפוץ במצבים של דלדול עצם.
תעלת שדרה מוצרת בזמן הלידה.
שינויי צורה מבניים של החוליות עשויים להביא להיצרות של תעלת השדרה.
גידולים, וביניהם גידול חריג של רקמות רכות המוביל לדלקת, וכמו כן כל סוג של רקמה הגדלה לתוך תעלת השדרה וגורמת ללחץ על עצבים שדרתיים ועל חוט השדרה.
גורם עיקרי נוסף להיצרות תעלת השדרה הוא פגיעת טראומה, משום שבמקרים של תאונות ופגיעות טראומה חוט השדרה או תעלת השדרה עלולים לזוז ממקומם ולגרום לשברים בחוליות המגיעים לכדי שבר מלא של העצם עד תעלת השדרה.
יתר על כן, אנשים עם תעלת שדרה מוצרת הם בסיכון גבוה לפציעה קריטית בחוט השדרה בזמן תאונה.
אבחון של היצרות בתעלת חוט השדרה כולל הערכה מקיפה מצב עמוד השדרה.
בשלב הראשוני של תהליך האבחון מתבצעת בדיקת ההיסטוריה הרפואית של המטופל ומצבו הגופני.
לאחר מכן, בדיקות הרנטגן ודימות תהודה מגנטית יסייעו באבחנה ובסיווג ההיצרות של תעלת השדרה לפי הארכת גודלה של ההיצרות ומציאת המיקום בו היא לוחצת על קצוות העצבים.
את מידת הפגיעה התפקודית והתוצאות המדווחות על־ידי המטופל ניתן להעריך באמצעות שאלונים תקפים, כגון מדד אוסווסטרי לנכות (Oswestry Disability Index, ODI).
ההיסטוריה הרפואית היא הגורם החשוב ביותר בתהליך האבחון, משום שזו תסייע לגורם המטפל להרכיב תמונה כוללת של המצב בהתחשב בתסמינים ספציפיים, בבגורמים אפשריים להיצרותה של תעלת השדרה וכמו כן בגורמים כלליים הבאים לידי ביטוי בכאבי גב.
בדיקה גופנית של אדם הסובל מהיצרות של תעלת השדרה תסייע לגורם המטפל להבין את מיקומו המדויק של האזור בו יש לחץ על חוט השדרה.
גורמים חשובים אליהם יש לשים לב הם אזורים בהם יש אובדן תחושה, נמלול, רפלקס לא טבעי שמקורו בלחץ על חוט השדרה, וכל חולשה שרירית.
דימות תהודה מגנטית היא הבדיקה הנפוצה ביותר לביצוע אבחון של היצרות תעלת השדרה, בשל יכולתה לייצר תמונה ברורה של עמוד השדרה.
בדיקת הדימות תהודה מגנטית היא שימושית משום שניתן לראות בתמונות שהיא מפיקה יותר מבנים, כולל עצבים, שרירים ורצועות, מאשר בבדיקות הרנטגן והטומוגרפיה הממוחשבת.
יתר על כן, בדיקה זו נותנת תמונה ברורה של הגורם ללחץ על העצב השדרתי.
בדיקת הטומוגרפיה ממוחשבת מתבצעת לאחר הזרקת חומר ניגוד אל תוך נוזל המוח והשדרה.
בדיקה זו אפקטיבית במיוחד כאשר מדובר בהיצרות צידית של תעלת השדרה, כלומר שינוי ברוחבה של תעלת השדרה ולא באורכה.
בדיקה זו היא הכרחית לאנשים שלא יכולים מכל סיבה שהיא לעבור בדיקת דימות תהודה מגנטית, למשל לאחר השתלת קוצב לב.
התועלת של טיפולים ללא התערבות כירורגית לא ידועה, משום שעוד לא בוצע מחקר מקיף בנושא.
מתן הסבר מקיף על התופעה, ועל הדרכים בהן ניתן להקל על התסמינים הנלווים.
תרופות להקלה על הכאב והנפיחות, כמו פרצטמול ונוגדי דלקת שאינם סטרואידים.
פעילות גופנית לשמירה על מצב בריאותי תקין, וכמו כן ביצוע פעילות אירובית כמו הליכה ושחייה עשוי להקל על התסמינים.
ירידה במשקל על מנת להקל על תחושת אי-הנוחות ועל מנת להאט את התקדמות ההיצרות של תעלת עמוד השדרה.
לפיכך, קיימת לעיתים דילמה כירורגית בין ביצוע דקומפרסיה מספקת לשם הקלה בתסמינים, לבין הצורך לשמר יציבות מבנית של עמוד השדרה ולהימנע מקיבוע חולייתי.
קווים מנחים מבוססי ראיות מדגישים כי הבחירה בגישה הניתוחית צריכה להתבסס על הערכת היציבות החולייתית, מאפייני ההיצרות והמצב הקליני של המטופל.
ניתן לחלק את ההתערבות הכירורגית לטיפול בהיצרות תעלת השדרה לשתי גישות עיקריות, בהתאם לממצאים הקליניים וליציבות עמוד השדרה:
במקרים שבהם אין חוסר יציבות משמעותי של עמוד השדרה (כגון היעדר החלקת חוליה ניוונית משמעותית), הגישה הנפוצה היא דקומפרסיה (Decompression) – הסרת מבנים הלוחצים על העצבים בלבד, ללא קיבוע.
הליך זה כולל, בהתאם לממצאים האנטומיים:
במסגרת פעולות אלו מבוצעות לעיתים גם הסרת אוסטאופיטים (Osteophyte removal) וכריתה חלקית של רצועות תומכות (Ligament resection), כחלק מהרחבת תעלת השדרה והשגת שחרור עצבי מספק.
המטרה היא להפחית את הלחץ על שורשי העצבים ולשפר את התסמינים הנוירולוגיים, תוך שמירה על היציבות והמבנה הטבעי של עמוד השדרה.
על פי קווים מנחים מקצועיים, דקומפרסיה בלבד נחשבת גישה מתאימה במטופלים ללא עדות לחוסר יציבות חולייתית משמעותית.
כאשר קיימת חוסר יציבות של עמוד השדרה, כגון בהחלקת חוליה ניוונית עם תנועה פתולוגית בין החוליות, או כאשר קיים חשש לפגיעה ביציבות לאחר ביצוע דקומפרסיה נרחבת, נהוג לשלב קיבוע חוליות – ספונדילודזיס (Spinal fusion).
בגישה זו מבוצעת דקומפרסיה ולאחר מכן קיבוע בין חוליות באמצעות שתלים, ברגים או מערכת קיבוע אחרת, במטרה לייצב את המקטע המנותח.
שילוב הקיבוע נועד למנוע תנועה פתולוגית ולהפחית כאב ותסמינים נוירולוגיים הנגרמים מחוסר יציבות.
עם זאת, הקיבוע כרוך בהגבלת טווח התנועה של המקטע המטופל ועלול להוביל לעלייה בעומסים מכניים על חוליות סמוכות, תופעה אשר עשויה להיות קשורה להתפתחות שינויים ניווניים במקטעים סמוכים לאורך זמן, המכונה בספרות הרפואית Adjacent Segment Disease.
ההחלטה לגבי הבחירה בין דקומפרסיה בלבד לבין דקומפרסיה עם קיבוע מתקבלת על סמך שילוב של גורמים, ובהם:
קיום או היעדר חוסר יציבות חולייתית
גיל המטופל ומצבו הבריאותי הכללי
הערכת הסיכוי לתוצאה מיטבית מול הסיכונים הכירורגיים
היצרות מגנטית (מגנטוסטריקטיביות, מאנגלית: Magnetostriction) היא תכונה של חומרים מגנטיים המשנים את צורתם בתגובה לשדה מגנטי (תהליך מגנוט).
תופעה זו זוהתה לראשונה בשנת 1842 על ידי ג'יימס ג'ול בעת ניסוי בדגימת ברזל.
השפעה זו גורמת לאובדן אנרגיה עקב חום שנובע מחיכוך בליבות פרומגנטיות רגישות.
האפקט אחראי גם לצליל ההמהום הנמוך שניתן לשמוע משנאים, כאשר זרמי זרם חילופין מייצרים שדה מגנטי משתנה.
לחומרים פרומגנטיים יש מבנה המחולק ל"תחומים", אשר כל אחד מהם הוא למעשה אזור בעל קיטוב מגנטי אחיד.
כאשר מוחל שדה מגנטי, הגבולות בין התחומים מוזזים והתחומים עצמם מסתובבים בהתאם לכיוון ועוצמת השדה.
כתוצאה מכך נגרמים שינויים בממדי החומר.
התארכות החומר היא יחסית לאורכו ההתחלתי (ללא השפעת שדה מגנטי), והיא מתבטאת בסדרי גודל קטנים של מיקרון למטר (PPM).
האיכות המגנטוסטריקטיבית מוגדרת כהתארכות המתקבלת עבור שדה נתון - ככל שההתארכות גבוהה יותר - האיכות המגנטוסריקטיבית גבוהה יותר.
ניתן לקבל גם השפעה הפוכה - שדה מגנטי כתוצאה מהפעלת לחץ מכני (אפקט וילארי) .
מבין כל החומרים הטהורים, קובלט מציג את האיכות המגנטוסטריקטיבית הגבוהה ביותר (כ-60 [ppm]) אולם קיימות סגסוגות בעלות איכות גבוהה יותר, כשהידועה ביותר היא טרפנול-די, (Ter עבור טרביום, Fe עבור ברזל, NOL עבור מעבדת חיל הים הימי, ו-D עבור דיספרוזיום).
חומר זה יכול להגיע להתארכות של עד 2000ppm בטמפרטורת החדר, והוא החומר הנפוץ ביותר בתחום ההנדסה המגנטית.
סגסוגות נוספות הן גלפנול ואלפנול - חומרים היכולים להתארך כ-200-400ppm.
במתמרי סונאר מוקדמים, במהלך מלחמת העולם השנייה, שימש ניקל כחומר מגנטוסטריקטיבי.
כדי להקל על המחסור בניקל, הצי היפני השתמש בסגסוגת ברזל - אלומיניום.
היקארו שידה (ביפנית: 志田 光, Shida Hikaru; נולדה ב-11 ביוני 1988) היא מתאבקת יפנית, המופיעה בארגון ההיאבקות All Elite Wrestling (AEW).
כמו כן, שידה היא אמנית לחימה משולבת, שחקנית ודוגמנית.
היא החלה להתאבק בשנת 2008, כשהצטרפה לארגון ההיאבקות היפני Ice Ribbon, לאחר שהשתתפה בסרט בשם Three Count, שעסק בענף ההיאבקות המקצועית.
היא נשארה בארגון זה עד לשנת 2014, כשבטווח שנים זה היא הספיקה להיות פעם אחת אלופת ICE×60 וארבע פעמים אלופת הזוגות הבינלאומית של Ribbon.
מחוץ ל-Ice Ribbon, שידה החזיקה באליפות היחידים של Wave, אליפות הזוגות של Oz Academy ואליפות הזוגות של Sendai Girls.
בילדותה, שידה החלה להתאמן הן בג'ודו והן בקנדו, ואף הגיעה לדרגת דאן שלוש בקנדו.
מאוחר יותר, היא פצחה בקריירת משחק, כשהיא בעיקר הייתה מוכרת בשל הופעותיה בסדרת הטלוויזיה Muscle Venus.
בשנת 2009, שידה הייתה חלק מהקאסט של הסרט Three Count, שעסק בעולם ההיאבקות המקצועית וכלל בנוסף את המתאבקות הוותיקות אמי סאקורה, קיוקו אינאו ויושיקו טמורה.
במסגרת התפקיד, היא החלה להתאמן תחת הדרכתה של מייסדת ארגון ההיאבקות Ice Ribbon, אמי סאקורה, ובסיום הצילומים, היא החליטה לעשות הסבה ולהפוך למתאבקת מקצועית.
ב-9 באפריל 2019, נודע ששידה חתמה על חוזה בארגון ההיאבקות All Elite Wrestling (AEW).
ב-25 במאי, שידה ערכה את הופעת הבכורה שלה בזירה במסגרת אירוע השלם וצפה, Double or Nothing, כשהצטוותה לשורות ריהו וריו מיזונאמי בניצחונן בקרב שלוש נגד שלוש על איה קונג, יוקה סאקאזאקי ואמי סאקורה.
באירוע All Out, שנערך ב-31 באוגוסט, שידה הפסידה לריהו בקרב יחידים, שבו המנצחת קיבלה הזדמנות להפוך לאלופת הנשים הראשונה של AEW בקרב אשר התקיים בפרק הבכורה של התוכנית השבועית Dynamite ברשת TNT ב-2 באוקטובר.
ב-1 בינואר 2020 בפרק של התוכנית Dynamite, שידה השתתפה בקרב על אליפות הנשים של AEW נגד ריהו, בריט בייקר וניילה רוז, שבסופו ריהו ניצחה.
בספיישל Bash at the Beach, שידה הצטוותה לשורות קריס סטטלנדר וביחד הן גברו על ברנדי רודס ומלני קרוז.
באירוע Double or Nothing, שנערך ב-23 במאי, שידה ניצחה את ניילה רוז בקרב ללא פסילות וללא ספירות חוץ וכתוצאה מכן הפכה לאלופת הנשים של AEW בפעם הראשונה בקריירה שלה.
שידה הגנה לראשונה על התואר בלילה הראשון של הספיישל Fyter Fest, שנערך ב-1 ביולי, והיא עשתה זאת בהצלחה מול פנלופה פורד.
ב-14 באוקטובר, שידה רשמה הגנה מוצלחת על התואר מול ביג סוול.
באירוע Full Gear, שנערך ב-7 בנובמבר, שידה הגנה בהצלחה על תוארה נגד ניילה רוז.
ב-25 בנובמבר, שידה רשמה הגנה מוצלחת נוספת על התואר, הפעם נגד אנה ג'יי.
בלילה הראשון של הספיישל New Year's Smash, שנערך ב-6 בינואר 2021, שידה ניצחה את אבאדון ושמרה על תוארה.
באירוע Revolution, שנערך ב-7 במרץ, שידה הצליחה להגן על תוארה מול ריו מיזונאמי.
ב-31 במרץ, שידה וטיי קונטי הפסידו בקרב זוגות לבאני וניילה רוז.
ב-21 באפריל, שידה הגנה בהצלחה על התואר מול טיי קונטי.
באירוע Double or Nothing, שנערך ב-30 במאי, שידה הפסידה לד"ר בריט בייקר וכתוצאה מכך הפסידה את חגורת האליפות; הפסד זה קטע תקופת כהונה של 372 ימים כאלופה.
ב-27 באוקטובר בפרק של התוכנית Dynamite, שידה ניצחה את סרינה דיב בסיבוב הראשון של הטורניר על אליפות TBS.
במופע המקדים לאירוע Full Gear, שנערך ב-13 בנובמבר, שידה ות'אנדר רוזה ניצחו בקרב זוגות את ג'יימי הייטר וניילה רוז.
ב-17 בנובמבר בפרק של התוכנית Dynamite, שידה הודחה בשלב רבע הגמר של הטורניר על אליפות TBS לאחר שנחלה הפסד לניילה רוז.
ב-12 בינואר 2022 בפרק של התוכנית Dynamite, שידה הפסידה בקרב יחידים לסרינה דיב.
ב-27 באפריל בפרק של התוכנית Dynamite, שידה הפסידה לסרינה דיב בקרב רחוב בסגנון פילדלפיה.
אליפות הנשים של AEW (3 פעמים)
הישגים בארגון ההיאבקות Ice Ribbon
אליפות הזוגות הבינלאומית של Ribbon (4 פעמים) - עם טסוקסה פוג'ימוטו (3) ומאקי נרומיה (1)
הישגים בארגון ההיאבקות Oz Academy
אליפות במשקל פתוח של Oz Academy (פעם אחת)
אליפות הזוגות של Oz Academy (פעמיים) - עם איה קונג (1) וסיורי (1)
PWI דירג אותה במקום ה-6 מתוך 100 המתאבקות הטובות ביותר לשנת 2020
אליפות היחידים של Wave (פעם אחת)
אליפות הזוגות של Wave (פעם אחת) - עם יומי אוקה
אליפות הזוגות של Reina (3 פעמים) - עם טסוקסה פוג'ימוטו (2) וסיורי (1)
אליפות הזוגות של Sendai Girls (פעם אחת) - עם סיורי
היקאווה מארו היא ספינה יפנית ששימשה בין השאר להעברת פליטים יהודיים מליטא לצפון אמריקה בשנים 1940–1941 ובכך עזרה לעשרות יהודים להנצל בתקופת השואה.
שימושיה של הספינה לפני מלחמת העולם השנייה
ב-30 בספטמבר 1929 נבנתה הספינה "היקאווה מארו" כספינת תענוגות עבור חברת הספנות היפנית "ניפון יוסן" ונודעה כ"מלכת האוקיינוס השקט".
הספינה הייתה חלק מקבוצה של שלוש ספינות שנבנו באותו דגם והפליגו מספר פעמים בין יוקוהאמה שביפן לוונקובר שבקנדה וסיאטל שבארצות הברית, והיא היחידה ששרדה מביניהן גם לאחר מלחמת העולם השנייה.
שתי הספינות האחרות הוטבעו במהלך קרבות מלחמת העולם השנייה בחזית האוקיינוס השקט.
שימושיה של הספינה במהלך מלחמת העולם השנייה
בזמן מלחמת העולם השנייה הספינה השיטה עשרות פליטים יהודיים שרצו להימלט מהנאצים.
הפליטים יצאו מקובנה שבליטא והגיעו ליפן בזכות אשרות מעבר שקיבלו מקונסול יפן בקובנה צ'יאונה סמפו סוגיהרה ומהנציג הדיפלומטי ההולנדי בקובנה, יאן זווארטנדיק.
מיפן הפליגו בספינה "היקאווה מארו" 82 פליטים יהודים מאירופה הכבושה בתאריך 22 ביולי 1940 מיוקוהאמה בדרך לסיאטל, וושינגטון, בארצות הברית.
הספינה עגנה בסיאטל בתאריך 3 באוגוסט 1940 ובכך הפכה לספינה היפנית הראשונה שהעבירה פליטים יהודים לצפון אמריקה.
לאחר מכן, ב-5 ביוני 1941, הפליגה הספינה פעם נוספת מיוקוהאמה בדרך לוונקובר, קנדה, עם עצירה באמצע בסיאטל, ארצות הברית.
הספינה עגנה בוונקובר ב-17 ביוני 1941.
בין הפליטים היהודים שהיו על הספינה היו זרח ורהפטיג ומשפחתו.
לימים, הפך זרח ורהפטיג לחבר כנסת וחתן פרס ישראל.
הוא כתב ספר בשם 'פליט ושריד בימי השואה' שסיפר בין השאר על הפלגתו בספינה כפליט מידי הנאצים.
בספרו הוא מתעד את חוויותיו בספינה ומספר על אחד הפליטים שלא הייתה לו ויזה והתגנב לספינה כנוסע סמוי במטרה להגיע לארצות הברית.
חלק מהפליטים גילו אותו ועזרו לו, הביאו לו מהאוכל שלהם ואף נתנו לו להתחבא בחדריהם.
לפעמים כדי לשמור על הנוסע הסמוי בסתר, הפליטים האחרים לא נתנו לעובדי הניקיון לנקות את החדרים שלהם ואמרו שינקו אותו בעצמם כדי שלא יגלו בטעות את הנוסע מתחבא בחדריהם.